**Jonne Hattunen** (s. 15. heinäkuuta 1985 Kajaani) on suomalainen jääkiekkopuolustaja, joka pelaa Mestis-joukkue Kajaanin Hokissa. Hattusen vahvuudet ovat koko ja kiekollinen peli ja heikkous oman pään pelaaminen.

Ura
---

Hattunen on Kajaanin Hokin kasvatti. Hän pelasi joukkueessa ensimmäiset miesten pelinsä jo 16-vuotiaana Suomi-sarjassa kaudella 2001–2002. Hattunen voitti sarjan mestaruuden ja oli nostamassa Hokkia Mestikseen kaudeksi 2002–2003, jolloin hän pelasi sarjatasoa ylempänä seitsemän runkosarja- ja yhden playoff-ottelun. Hattunen pelasi kauden aikana myös kaksi ottelua lainalle Porin Ässien A-nuorissa.

Kauden 2003–2004 Hattunen pelasi Pelicansin A-nuorissa. Hän pelasi kauden aikana joukkueessa myös yhden SM-liigaottelun. Kaudeksi 2004–2005 Hattunen siirtyi Rauman Lukkoon. Hän pelasi siellä kaksi kautta kokonaan A-nuorissa. Kaudella 2006–2007 Hattunen kuului Lukon SM-liigarinkiin. Hän aloitti kautensa lainalla Mestis-joukkue Forssan Palloseurassa, josta Hattunen palasi marraskuussa 2006 joulutaukoon asti kestävällä lainasopimuksella Kajaanin Hokkiin. Hattunen jatkoi joukkueessa lopulta koko loppukauden ja voitti Mestiksen mestaruuden keväällä 2007. Hattunen jatkoi uudella sopimuksella Hokissa kaudella 2007–2008, joka päättyi Mestis-hopeaan. Hän jatkoi sopimustaan myös kaudelle 2008–2009, jolloin Hattunen teki Mestiksen yhden kauden piste-ennätyksensä tehoilla 7+9=16. Hän voitti kauden päätteeksi Mestis-pronssia.

Hattunen jatkoi Hokissa jälleen kaudella 2009–2010, joka päättyi kuitenkin olkapäävammaan 30 pelatun ottelun jälkeen. Hän kävi keväällä 2010 leikkauksessa ja palasi Hokkiin kuntouduttuaan loppukauden 2010–2011 kattavalla sopimuksella joulukuussa 2010. Huhtikuussa 2011 Hattunen solmi taas vuoden mittaisen jatkosopimuksen joukkueen kanssa.

Muuta
-----

Hattusen pikkuveli Jarkko pelaa laitahyökkääjänä SM-liigaa TPS:ssä. Myös hänen nuorempi pikkuveljensä Jesse on pelannut jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | Hokki | Suomi-sarja | 29 | 2 | 5 | 7 | 12 | 4 | 0 | 2 | 2 | 0 |
| 2002–2003 | Ässät | A-SM | 2 | 0 | 0 | 0 | 0 | – | – | – | – | – |
|  | Hokki | Mestis | 7 | 0 | 0 | 0 | 0 | 1 | 0 | 0 | 0 | 0 |
| 2003–2004 | Pelicans | A-SM | 30 | 0 | 1 | 1 | 32 | – | – | – | – | – |
|  | Pelicans | SM-liiga | 1 | 0 | 0 | 0 | 0 | – | – | – | – | – |
| 2004–2005 | Lukko | A-SM | 36 | 1 | 6 | 7 | 26 | – | – | – | – | – |
| 2005–2006 | Lukko | A-SM | 33 | 3 | 5 | 8 | 46 | 8 | 0 | 2 | 2 | 35 |
| 2006–2007 | FPS | Mestis | 14 | 2 | 6 | 8 | 20 | – | – | – | – | – |
|  | Hokki | Mestis | 13 | 0 | 3 | 3 | 6 | – | – | – | – | – |
| 2007–2008 | Hokki | Mestis | 39 | 3 | 10 | 13 | 54 | 12 | 1 | 3 | 4 | 6 |
| 2008–2009 | Hokki | Mestis | 32 | 7 | 9 | 16 | 22 | 10 | 1 | 1 | 2 | 10 |
| 2009–2010 | Hokki | Mestis | 30 | 2 | 9 | 11 | 32 | – | – | – | – | – |
| 2010–2011 | Hokki | Mestis | 14 | 3 | 1 | 4 | 8 | – | – | – | – | – |
| 2011–2012 | Hokki | Mestis | 30 | 0 | 7 | 7 | 14 | 6 | 0 | 1 | 1 | 4 |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 7 kautta | yhteensä | Mestis | 179 | 17 | 45 | 62 | 156 | 35 | 2 | 6 | 8 | 24 |

Lähteet
-------

* Jonne Hattunen The Internet Hockey Databasessa (englanniksi)
* Jonne Hattunen Eurohockey-sivustolla (englanniksi)
* Jonne Hattunen *Elite Prospects*. Everysport Media Group AB.  (englanniksi)
* Jonne Hattunen Jatkoaika.comissa (Internet Archive)

### Viitteet

1. ↑  Jatkoaika.com
2. 1 2 3 4 5  EliteProspects
3. ↑  Hattusen veljekset palaavat Hokkiin  16.11.2006. Jatkoaika.com. Viitattu 2.3.2012.
4. ↑  Latvialaishyökkääjä Hokin testiin  27.7.2007. Jatkoaika.com. Viitattu 2.3.2012.
5. ↑  Teemu Seppäsestä Hokki-vahti  12.4.2008. Jatkoaika.com. Viitattu 2.3.2012.
6. ↑  Hokki julkaisi joukkueensa rungon  30.4.2009. Jatkoaika.com. Viitattu 2.3.2012.
7. ↑  Hattunen vahvistaa Hokkia  23.12.2010. Jatkoaika.com. Viitattu 2.3.2012.
8. ↑  Hokille kasa sopimuksia – Aaro Peltonen veräjälle  27.4.2011. Jatkoaika.com. Viitattu 2.3.2012.